
Wel dyma y llyfr hynota ' 
Yw'r Bibl o lyfrau y byd, 

Rhwng cloriau cawn weled llythrenau 
Ddarluniant ein Prynwr mwyn drud; 

Fe ddengys yr haul a'r planedau, 
Fe ddengys y lleuad a'r môr, 

Fe ddengys y byd yn llawn pechod, ,: 
Fe ddengys drugaredd yn stôr. 

Fe ddengys. y diafol yn syrthio, 
A'i engyl yn llu gydag ef, 

Fe ddengys nerth Duw yn eu gwthio 
I uffern o olwg y nef; 


Fe ddengys hil Adda yn cwympo 


Heb obaith am weled rhyddhad, 
Ond draw, draw o fynwes y Duwdod 
Daeth newydd am reinwedd y gwa'd. 

Y Bibl yw'r standard mawr cadarn y” 

Rydd hanes am ddull yr hen fyd; | 
Proffwydi, patriarchiaid, aberthau, 

Defodau Iuddewig ynghyd ; 
Fe ddengys am Ffab y Duw cadarn 

Yn disgyn o'r nefoedd i'r byd, _— 
A'i olwg ar fynydd Calfaria 

Âm faeddu'r gelynion i gyd. 





Diolchwn, diolchwn am Fibl, 
Ewyllys ein Harglwydd yw ef, 4 
Fe ddengys y ffordd i ddynolryw 
I deithio yn gywir i'r nef; | 
Fe ddengys bechadur colledig A 
Mewn rhwysg yn brasgamu y'mla'n, | 
A'r Iesu yn liamu dros fryniau 
I achub pentewyn o'r tân. 


Fe ddengys y deuddeg apostol 

A'u hwyneb ar bedwar cwr byd, 
Yn traethu Efengyl ein Harglwydd 

Trwy ofid, a malais, a llid ; 
Fe ddengys yr Iesu'n dod íyny - 

O Edom a Bozra i'r nef, 
Yn fuddugoliaethus ar angeu, 

' Ac uffern ddychrynllyd a'r bedd. cWŴ 


Yn 'wyllys ein Harglwydd cawn weled | 
Am.Toan broffwydodd mewn lle, y 
“Gwel'd llwythau'n dod adref dan seliau c 
A Mn ^ ŵyn 
u gwisgoedd yn wynion i'r nef; 


o 


Cânt ganu Hosanna i'r Goruchaf, 
Heb flinder,, heb ofid, na phoen, 
Haleliwia, Haleliwia, Haleliwia, 
Yn nghwmni priodasferch yr Oen. 


Cant wledda ar Oen y Pasg hyfryd, 
Heb chwerwon ddail surion y byd, 

Yn moli mewn mwynder a ohariad, 
Yn canu heb flino o hyd, 

Drwy eiriau ein Duw bendigedig, 
Daeth miloedd o'r codwm ym mla'n, 

I ddawnsio drwy 'strydoedd gogoniant, 
Pan losger y daear â thân. 


Bydd Haul mawr cyfiawnder yn sefyll 
Heb fachìud i fyned yn nos, 

Y Saint a'r Angylion ni anghofiant 
Byth bythoedd o fynydd y gro's, 

O ! gwmni mwyn hoíf cyfaryddant 
Yn Nghanaan, gwlad hyfryd y lle, 

Eu cân fydd gogoniant, gogoniant 


I'r Drindod sy 'nghanol y ne. 


' Cânt fwrw coronau filiynau 


O flaen yr orseddfaingc wen fry, 
Gan edrych yn siriol ar lesu 

Fu'n gwaedu ar ben Calfari, 
Bydd seintiau Caersalem yn hwylio 

Telynau o foliant i Dduw, 
Am gynnal a chadw pechadur 

A'i dynu i'r nefoedd i fyw. 

Holl seintiau gwlad gwnfa yn bloeddio 
Fel udgorn o arian yn nhref, 
Ffarwel byth i uffern ac angau, 
A gofid yr hen ddaear gref ; 
Cânt nofio mewn cariad a heddwch 
Ar foroedd diderfyn heb drai, 
Pan fyddo rhyw dorf o'r annuwiol 
Yn uffern yn gwaeddi, gwae, gwae. 


Bydd Gabriel ac Uriel yn synu 
Gwel'd seintiau a chlywed eu cân, 
A'r engyl o flaen yr orseddfainc 
8 y 
Yn gyru cerbydau o dân, 
Eu cân iddo Ef yr Hwn a'n carodd, 
Fe'n prynodd, fe'n golchodd â'i wa'd, 
A'u dwylaw ar led yno'n chwareu, . 
^u dwy y 5 
Gogoniant i'r Iesu a'r Tad. 

Hwy deithiant o blaned i blaned, 
Holl seintiau ac engyl ynghyd, 
Cânt weled yr holl ryfeddodau, 
Hwy ganant yn niwedd y byd, 
Hwy ddawnsiant ar ludw'r gre'digaeth, 
Run foment hwy hedant i'r Nef, 
Hwy. chwariant yn mhlith y planedau, 
Hwy ganant bytli byth iddo ef. 






